Here is a page extracted from Wikipedia that may contain CSS, HTML, and a lot of unformatted text.

Title: Amigdala (sistema limfatico)
Content: As amigdalas son acumulacions de teixiu limfoide que se troban en a entrada d'as vías respiratorias y d'o tubo dichestivo. Bi ha unas cuantas clases d'amigdalas:
Amigdalas farinchias: en o teito d'a rinofarinche. 
Amigdalas linguals: en a part posterior d'a luenga.
Amigdalas palatinas: entre os musclos palatogloso y palatofarinchio.
Amigalas tubaricas: rodeyando o cabo farinchio d'a trompa de Eustaquio.

O conchunto de todas as amigdalas forma o poligono de Waldeyer. Antesmás se creyeba que teneban una important función defensiva y immunitaria, manimenos agora ya no considera asinas.

Denominacions tradicionals 
O diccionario d'Andolz reculle con o significau d'"amigdala" as denominacions de grandoleta (transmitindo a información d'o diccionario de José Pardo Asso, sin localidat de referencia), y garandoleta en Uesca; tamién reculle garandolas referindo-se a los apendices carnosos que pinchan d'o cuello d'as crabas en o semontano de Uesca.

Manimenos esta denominación no se corresponde de tot con a información mes precisa d'estudios de parlas actuals como l'ansotano. A palabra grandoleta prene en ansotano significaus como viscera d'o bestiar lanar, bultos d'a tela d'o bodiello, u mesmo cualques autors la han interpretada como "glandula" por pareixiu fonetico. En as Cinco Villas se reculle gorgoleta pa dicir madeixa de bodiello.

Atra denominación tradicional ye a de golas (en pluralia tantum), documentada en o diccionario d'Andolz en Aragüés de lo Puerto con o significau d'"amigdalas". Tamién figura en o "Diccionario del dialecto Ansotano" con o significau d'anginas.

Referencias

Vinclos externos 

Sistema limfatico
Sistema immunitario